Pta-skietdood: 'Nicolene was onvervangbaar' | Maroela Media
Nicolene Schreuder. Foto: Facebook
Só sê Rudolph Ackerman, Schreuder se lynhoof by Cura Health Insurance. Sy was die afgelope agt maande sy persoonlike assistent.
Schreuder is na bewering deur 'n man aan wie sy vroeër verloof was, doodgeskiet. Die man het omstreeks 08:30 by Cura Health Insurance se kantore in Rubensteinrylaan in Moreletapark met sy motorfiets stilgehou. Hy het die kantore ingestap en vir Schreuder gevra. Schreuder het glo saam met hom uit die kantoor gestap, waar hy haar buite op die stoep doodgeskiet het. Die man het op sy motorfiets gevlug.
"Ek het in my lewe nog nooit 'n assistent soos sy gehad nie," het Ackerman gesê. "Sy het oor die weg gekom met al my personeel. Sy was altyd vriendelik met almal en het nooit kant gekies as daar bietjie onenigheid was nie. Sy was altyd chirpy en vriendelik. Vanoggend was sy nog besig om my aktetas te pak vir my vergadering om 09:00 en nou is sy weg."
Volgens Ackerman is die kantore vir die dag gesluit en ontvang die personeel berading.
Hy kon nie bevestig dat dit wel Schreuder se eks-verloofde was wat by die kantoor was nie, maar het gesê dat sy nooit enige probleme tussen haar en die man genoem het nie. "Sy was so wonderlike mens. 'n Mens sal haar nooit kan vervang nie."
Ao. Dave Miller, woordvoerder van die polisie, het gesê 'n saak van moord word ondersoek.
Klink na een van daai "as ek haar nie kan kry nie sal niemand nie" tipes. Hoe laag kan een mens se selfbeeld wees?
Die gemors. Innige simpatie aan haar familie en vriende
Uiters skokkend!! Dalk ook kinders wat nou agterbly? Jaloesie en besitlikheid is lelike goed. Bring terug die doodstraf vir moord en verkragting.
Vreeslik hartseer dat so pragtige mens van haar familie en vriende sonder rede geruk is. Hoop hulle vang hierdie lamsak wat dit gedoen het. Hy skiet haar, maar hy mag nog lewe en aangaan of gaan ons môre lees hy is met n skietwond dood langs sy motorfiets gevind. Kan nie dink dat jy iemand vir die jy tog op n tyd lief was; dat jy daardie persoon net so kan doodmaak nie. Kry haar ouers vreeslik jammer, sterkte vir julle!!!!
ek ok betyds uit n verhouding hy was bja besitlik mag ni eers vir my ouers gan kuier ni was soos n kluisenaar op gesluit